ПРОТОКОЛ № 11
от заседание на Комисия по дисциплинарните производства
към Висшия съдебен съвет,
проведено на 19 март 2013 г.

Днес, 19 март 2013 г., вторник от 14.00 ч., в сградата на Висшия съдебен съвет, се проведе заседание на Комисия по дисциплинарните производства към ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								СВЕТЛА ПЕТКОВА
								ЯСЕН ТОДОРОВ
								ГАЛЯ ГЕОРГИЕВА
								МИЛКА ИТОВА
ОТСЪСТВА: Михаил Кожарев 

От администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

	Заседанието протече при следния дневен ред:
1. Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на .................... – градски прокурор на Софийска градска прокуратура.
Приложение: Предложение № 11-03-203/12.03.2013 г., преписка.
2. Предложение от Ана Караиванова – главен инспектор на Инспектората към Висшия съдебен съвет, за образуване на дисциплинарно производство и налагане на дисциплинарно наказание на ...................... – съдия в Софийски градски съд.
Приложение: Писмо № 11-12-038/11.03.2013 г., предложение, преписка.
3. Заповед на Екатерина Николова – председател на Районен съд – Благоевград, с която на основание чл. 80, ал. 1, т. 1 и ал. 2 от ЗСВ е обърнато писмено внимание на ....................... – съдия в Районен съд – Благоевград.
Приложение: Писмо № 11-07-333/13.03.2013 г., заповед № 128/6.03.2013 г., протокол от заседание на Комисия по професионална етика към РС – Благоевград.
4. Писмо № 94-00-114/7.03.2013 г. от Владимира Янева – председател на Софийска градски съд, в изпълнение на решение на комисията по протокол № 6/12.02.2013 г.
5. Писмо № 94-00-1108/12/7.03.2013 г. от Владимира Янева – председател на Софийска градски съд, в изпълнение на решение на комисията по протокол № 5/5.02.2013 г.
6. Сигнал от ....................... – съдия в Софийски районен съд, срещу заповед № АС – 36/4.03.2013 г. на председателя на Софийски районен съд, с която на основание чл. 327 от ЗСВ и е обърнато внимание.
7. Разни

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната  допълнителна точка:
- Писмо от Владимира Янева – председател на Софийски градски съд, с което уведомява Комисия по дисциплинарните производства за предприетите, със заповеди № 236/21.02.2013 г. и № 315/25.02.2013 г., мерки спрямо .................... – съдия в Софийски градски съд.

	По дневния ред

1.ОТНОСНО: Предложение от Сотир Цацаров – главен прокурор на Република България, за образуване на дисциплинарно производство и налагане на дисциплинарно наказание на ....................... – градски прокурор на Софийска градска прокуратура.
Приложение: Предложение № 11-03-203/12.03.2013 г., преписка.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението на Сотир Цацаров – главен прокурор на Република България, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание на ..................... – градски прокурор на Софийска градска прокуратура.

2.ОТНОСНО: Предложение от Ана Караиванова – главен инспектор на Инспектората към Висшия съдебен съвет, за образуване на дисциплинарно производство и налагане на дисциплинарно наказание на ....................... – съдия в Софийски градски съд.
Приложение: Писмо № 11-12-038/11.03.2013 г., предложение, преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението на Ана Караиванова – главен инспектор на Инспектората към Висшия съдебен съвет, да образува дисциплинарно производство и избере дисциплинарен състав, който да се произнесе по направеното предложение за налагане на дисциплинарно наказание на ....................... – съдия в Софийски градски съд.

3.ОТНОСНО: Заповед на Екатерина Николова – председател на Районен съд – Благоевград, с която на основание чл. 80, ал. 1, т. 1 и ал. 2 от ЗСВ е обърнато писмено внимание на ..................... – съдия в Районен съд – Благоевград.
Приложение: Писмо № 11-07-333/13.03.2013 г., заповед № 128/6.03.2013 г., протокол от заседание на Комисия по професионална етика към РС – Благоевград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение заповед № 128/6.03.2013 г. на Екатерина Николова – председател на Районен съд – Благоевград, с която на основание чл. 80, ал. 1, т. 1 и ал. 2 от ЗСВ е обърнато писмено внимание на ....................... – съдия в Районен съд – Благоевград и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.

4.ОТНОСНО: Писмо № 94-00-114/7.03.2013 г. от Владимира Янева – председател на Софийска градски съд, в изпълнение на решение на комисията по протокол № 6/12.02.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се уведоми Христо Николов Николов, че от извършената от комисията проверка и събраните по преписката материали се установи, че забавата за постановяване на решението по гр.д. № 6540/2010 г. по описа на ІV-Б въззивен състав при Софийски градски съд, се дължи на обективни причини – голямата персонална натовареност на съдията докладчик по делото. 
Решението по гр.д. № 6540/2010 г. по описа на ІV-Б въззивен състав при Софийски градски съд е постановено на 05.03.2013 година.

5.ОТНОСНО: Писмо № 94-00-1108/12/7.03.2013 г. от Владимира Янева – председател на Софийска градски съд, в изпълнение на решение на комисията по протокол № 5/5.02.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Изпраща преписката (в оригинал) на Инспектората към Висшия съдебен съвет, по компетентност.
Комисията следва да бъде уведомена за резултатите от предприетите действия. 
5.2. За решението на комисията да се уведомят адв. Димитринка Радева и адв. Пламен Найденов от Адвокатска колегия гр. Бургас. 

6.ОТНОСНО: Сигнал от ...................... – съдия в Софийски районен съд, срещу заповед № АС – 36/4.03.2013 г. на председателя на Софийски районен съд, с която на основание чл. 327 от ЗСВ и е обърнато внимание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. За заседанието на комисията, което ще се проведе на 02.04.2013 г. от 14.00 ч., да се поканят на разговор Методи Лалов – председател на Софийски районен съд (СРС) и ...................... – съдия в СРС.
6.2. За решението на комисията да се уведомят и останалите адресати на сигнала от ....................... - Камен Иванов, Даниела Костова и Калин Калпакчиев – членове на Висшия съдебен съвет. 

	Допълнителна точка

1.ОТНОСНО: Писмо от Владимира Янева – председател на Софийски градски съд, с което уведомява Комисия по дисциплинарните производства за предприетите, със заповеди № 236/21.02.2013 г. и № 315/25.02.2013 г., мерки спрямо ......................... – съдия в Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Да се изиска информация от Владимира Янева – председател на Софийски градски съд, за изпълнението на одобрения план за изготвяне на необявените мотиви и съдебни актове на съдия ......................, за периода от 21.02.2013 г. до 14.03.2013 г.
	1.2. Да се уведомят адв. Ина Лулчева и Петко Колев за предприетите действия от комисията и от председателя на СГС.

19.03.2013 г.			                   ПРЕДСЕДАТЕЛ: 

                                                                                                     ВАСИЛ ПЕТРОВ

Началник отдел „НДПП” 
в дирекция  “Правна”:
                                  Силвия Илиева

Старши експерт - юрисконсулт 
в отдел „НДПП” в дирекция  “Правна”:
                                                              Деница Захариева
Сътрудник на комисия:
                                      Деляна Петрова